
                   ΔΙΑΓΩΝΙΣΜΑ ΚΟΙΝΩΝΙΟΛΟΓΙΑΣ ΠΡΟΣΑΝΑΤΟΛΙΣΜΟΥ
                                                          Γ’ ΛΥΚΕΙΟΥ

[bookmark: _GoBack]ΟΜΑΔΑ Α
Α.Να χαρακτηρίσετε τις παρακάτω προτάσεις ως Σωστό  ή Λάθος . 
1. Η κοινωνιολογική φαντασία αντιπαρατίθεται στις κοινότοπες ερμηνείες της κοινωνικής συμπεριφοράς και αντιπαρατίθεται στη συμβατική κοινωνική γνώση. 
2. Στην ύπαιθρο κατά τον 10ο - 11ο αιώνα οι παραγωγικές δραστηριότητες οργανώνονται μέσα από τις συντεχνίες, οι οποίες ήταν κλειστά συστήματα επαγγελματικών κατηγοριών, που δεν επέτρεπαν την είσοδο σε καινούργιους επαγγελματίες. 
 3. Σύμφωνα με τον Μιντ "το <<Εμε>> αποτελεί την αυθόρμητη πλευρά του Εαυτού σε αντίθεση με το << Εγώ >> το οποίο αποτελεί την σταθερή δομή του". 
 4. Ο τυπικός έλεγχος εφαρμόζεται κυρίως σε περιπτώσεις παραβίασης λιγότερο θεμελιωδών κανόνων συμπεριφοράς. 
 5. Οι τίτλοι σπουδών είναι εγγυήσεις "νοημοσύνης" που αντικαθιστούν τους παλαιούς τίτλους ευγενείας και ιδιοκτησίας σύμφωνα με κοινωνιολόγους που θεωρούν την εκπαίδευση παράγοντα αλλαγής της κοινωνίας.  
6. Η Εκπαίδευση αποτελεί πρωτογενή φορέα κοινωνικοποίησης διότι τα άτομα στα πλαίσια της συνδέονται με στενές διαπροσωπικές σχέσεις 
 7. Ο πολιτισμός της εικόνας συμβάλλει στην καλλιέργεια του ατόμου και στην ανάπτυξη της κρίσης, του συλλογισμού, της ανάλυσης και της σύνθεσης 
8. Οι ιδεολογικοί μηχανισμοί του κράτους επιτρέπουν την αναπαραγωγή των κυρίαρχων κοινωνικών τάξεων.
 9. Σύμφωνα με τον Μαρξ, η δημιουργία του κράτους δεν έχει καμία σχέση με την ύπαρξη διαφορετικών κοινωνικών τάξεων στην κοινωνία 
10. Τα συστήματα οργάνωσης της εργασίας σύμφωνα με τον Τέϊλορ και Φόρντ αναβάθμισαν τον ανθρώπινο παράγονται και απέτρεψαν την παραπέρα μηχανοποίηση των εργοστασίων.
Μονάδες 20
Β. Επιλέξτε την σωστή απάντηση: 
1. Ποια από τις παρακάτω θέσεις δεν συνδέεται στενά ή ευρύτερα με τη σχολή της συμβολικής αλληλεπίδρασης:
 α) Η κοινωνική ζωή διακρίνεται σε στιγμές που λαμβάνουν χώρα στο προσκήνιο και σε στιγμές που λαμβάνουν χώρα στο παρασκήνιο. 
β) Η κοινωνική ζωή είναι ένα ρευστό και διαρκώς επαναδιαπραγματευόμενο σύνολο από κοινωνικές πρακτικές.
 γ) Σε κάθε κοινωνία πρέπει να υπάρχει ένα επαρκές σύστημα επικοινωνίας και ένας κοινός πολιτισμικός κώδικας, ώστε τα άτομα να επικοινωνούν αλλά και να βλέπουν τον κόσμο κατά τον ίδιο τρόπο.
 δ) Η διαμόρφωση της αυτοεικόνας μας εξαρτάται από την ταυτότητα των άλλων.
2. Άδηλη λειτουργία το σχολείου είναι: 
α) Η μετάδοση γνώσεων 
β) Η διαμόρφωση εθνικής συνείδησης 
γ) Ο προσανατολισμός σε τεχνική επαγγελματική κατεύθυνση
3. Σήμερα στα πλαίσια της κοινωνίας της πληροφορίας όλα τα άτομα είναι αναγκαία:
 α) Να εξοικειώνονται με τις νέες τεχνολογίες 
β) Να εξειδικεύονται στις νέες τεχνολογίες.
 γ) Να ασχολούνται με γνωστικά αντικείμενα που έχουν καθαρά χρηστικό χαρακτήρα 
δ) Όλα τα παραπάνω
Μονάδες 15
ΘΕΜΑ 2ο
 Αναπτύξτε σύντομα τις παρακάτω ερωτήσεις:
 1. Ορίστε τις έννοιες:
 α) Πολιτική κοινωνικοποίηση
 β) Πολιτική συμπεριφορά 
γ) Πολιτική αλλοτρίωση
 2. Να αναφέρετε και να σχολιάσετε τα στοιχεία που χαρακτηρίζουν ένα δημοκρατικό πολίτευμα και ένα ολοκληρωτικό σύστημα διακυβέρνησης.
                                                                                                                              Μονάδες 20

ΟΜΑΔΑ Β
ΘΕΜΑ 1ο 
1. Αναλύστε την συμβολή του Αλτουσέρ στην δημιουργία του Μαρξιστικού μοντέλου για την προσέγγιση της εξουσίας και συνδέστε την θεωρία του με την λειτουργία της εκπαίδευσης ως ιδεολογικός μηχανισμός αναπαραγωγής της κυρίαρχης ιδεολογίας 
 2. Ποιά είναι τα αίτια της πολιτικής αλλοτρίωσης και πως αντιμετωπίζεται σε θεσμικό και ατομικό επίπεδο.
Μονάδες 20
ΘΕΜΑ 2ο 
1. α) Αναπτύξτε πως εξηγούν το φαινόμενο της ανάπτυξης των χωρών του πρώτου κόσμου και της υπανάπτυξης των χωρών του τρίτου κόσμου οι θεωρίες του εκσυγχρονισμού και οι θεωρίες της εξάρτησης. 
β) Συνδέστε τη θεωρία του Εκσυγχρονισμού με την αντίληψη που θέλει την εκπαίδευση να είναι παράγοντας αλλαγής της κοινωνίας.
 2. Αναπτύξτε τις θέσεις του Μαρξ για την ανάλυση του καπιταλιστικού συστήματος και για τη λειτουργία της κοινωνικοποίησης. 
Μονάδες 25

ΒΙΒΛΙΟΓΡΑΦΙΑ:
1. Κοινωνιολογία, Βιβλίο Μαθητή, Εκδόσεις Διόφαντος.
2. Κοινωνιολογία Γ’ Λυκείου, Σπύρος Μπολάκης, Γιάννης Ταμιχτσής, Έφη Κουκούτση, Σταυρούλα Μπουγάδη, εκδ. Μεταίχμιο.

